钦定古今图书集成/理学汇编/文学典/第050卷 > 王助
## 钦定古今图书集成/理学汇编/文学典/第050卷 > 王助

按《唐书王勃传》：“王助，字子功。七岁丧母，哀号，邻里为
泣。居父忧，毁骨立。服除，为监察御史里行。”初，勔、剧、勃
皆著才名，故杜易简称“三珠树。”其后，助、劼又以文显。
劼早卒，福畤少子劝亦有文。福畤尝诧韩思彦，思彦
戏曰：“武子有马癖，君有誉儿癖，王家癖何多耶？”使助
出其文，思彦曰：“生子若是，可夸也！”